

**ПОЧИВКА В ХЪРВАТИЯ**

**Автобусна програма 8 дни / 7 нощувки**

**Дати: 23.08.2020 / 30.08.2020**

**Цена: 387 евро / 757 лв.**

**Цената включва:**

* 7 нощувки със закуски и вечери в хотел 3\* в курорта Цриквеница;
* Екскурзоводско обслужване;
* Транспорт с комфортен автобус;

**Цената не включва:**

* Доплащане за настаняване в единична стая – 155 евро;
* Сити такси – 11 евро;
* Целодневна екскурзия до полуостров Истрия - Пореч, Ровин и Пула – 25 евро на човек при минимум 20 желаещи;
* Целодневна екскурзия до Плитвички езера – 15 евро на човек с включен транспорт и екскурзоводско обслужване. Допълнително се заплаща при записване входна такса за природния парк Плитвички езера за стандартен тур до 4 часа: 40 евро за възрастен / 26 лв. за деца 7-17,99 г., безплатно за деца 0-6,99 г. Екскурзията се провежда при минимум 20 желаещи;
* Целодневна екскурзия до Словения с посещение на пещерата Постойна и пешеходна разходка в центъра на Любляна (Словения): 25 евро на човек. Допълнително се заплаща при записване входна такса за пещерата Постойна: 56 лв. за възрастен / 34 лв. за деца 6-14,99г., заплащат се предварително при записване. Екскурзията се провежда при минимум 20 желаещи;
* Целодневна екскурзия до Венеция – 30 евро на човке при минимум 20 желаещи;
* Полудневна екскурзия до Опатия и Риека – 10 евро на човек при минимум 20 желаещи;
* Целодневна екскурзия до остров Крк – 10 евро на човек при минимум 20 желаещи;
* Разходи от личен характер;

**Туристическа програма:**

**Ден 1: София – Хърватия / Цриквеница**

Тръгване от Пловдив в 05:00 от бензиностанция ОМВ до хотел „Санкт Петербург“ (при минимум двама туристи - заявява се и се заплаща предварително); в 08:00 ч. от София - Национален стадион “Васил Левски” и в 08:30 от автогара „Сердика“ (само с предварителна заявка) за Хърватия. Пристигане вечерта в курорта Цриквеница. Настаняване в хотел 3\*. Вечеря. Нощувка.

**Ден 2: Цриквеница – Плитвички езера (по желание)**

Закуска. Свободно време за плаж или по желание целодневна екскурзия до Плитвичките езера (15 евро), най-познатия и известен Национален парк на Хърватия, наричан още "тюркоазените очи на Хърватия", включен в Списъка на ЮНЕСКО. Паркът обхваща около 300 кв. км. Езерата, които са 16 на брой са разположени стъпаловидно като скачени съдове, заемат площ от около 8 кв. км. Свързани са с десетки водопади и преливат едно в друго, заобиколени от избуяла растителност. Разходка пеша из парка и с корабче по едно от езерата. Връщане в хотела в курорта Цриквеница. Вечеря. Нощувка.

**Ден 3: Цриквеница – остро Истрия - Пореч, Ровин и Пула (по желание)**

Закуска. Свободно време за плаж или по желание целодневна екскурзия до полуостров Истрия (25 евро) - Пореч - град на Адриатическото крайбрежие на Хърватия. Разположен е на западния бряг на полуостров Истрия, на около 30 км южно от границата със Словения. Селището е на възраст от почти 2000 години. Разположено е покрай залив, който е защитен от морето от малкия остров Свети Никола. Една от основните забележителности в града е Еуфразиевата базилика, която е в Списъка на световното културно наследство на ЮНЕСКО.

Отпътуване за Ровин и пешеходна разходка из едно от най-романтичните места по Адриатика, популярен туристически курорт и активно рибарско пристанище. Истърският език, някога широко разпространен в тази част на полуострова, все още се говори от някои от жителите. В селището се намира изследователски център по история, който е институция под шапката на Съвета на Европа. Близостта на Венеция определя и голямото влияние в културата на региона от времето на Венецианската република, което се забелязва веднага от архитектурата на Ровин.

Отпътуване за Пула- най-големият град в област Истрия, колоритна смесица от култури и езици. Тук се преплитат Средиземноморието и Централна Европа, древността и съвремието. Архитектурата на Пула отразява тези исторически наслоявания..

Връщане в хотела в курорта Цриквеница. Вечеря. Нощувка.

**Ден 4: Цриквеница – остров Крък (по желание)**

Закуска. Свободно време за плаж или по желание целодневна екскурзия до островКрк (10 евро), разположен в северната част на Хърватия, край далматинското крайбрежие в залива Кварнер. Той е най-големият остров в Адриатическо море, отделен от далматинския бряг чрез тесен проток, през който е построен Кръкският мост (дълъг 1430 m), открит през 1980 г.

Връщане хотела в курорта Цриквеница. Вечеря. Нощувка.

**Ден 5: Цриквеница – Венеция (по желание)**

Закуска. Свободно време за плаж или по желание целодневна екскурзия до Венеция (30 евро).

Туристическа програма във Венеция – площад „Сан Марко” и едноименната базилика (2 евро), построена, за да съхрани мощите на светеца; Двореца на Дожите, откъдето е управлявана Венецианската република повече от 1000 години; Камбанарията (8 евро), Часовниковата кула, моста Риалто и Канале Гранде, моста на Академията и втората по значение базилика в града „Сан Стефано”. Възможност да обядвате в кокетните малки ресторантчета около площад „Сан Стефано”. Свободно време.

Връщане в хотела в курорта Цриквеница. Вечеря. Нощувка.

**Ден 6: Цриквеница – екскурзия до Словения (пещерата Постойна и Любляна)**

Закуска. Свободно време за плаж или по желание целодневна екскурзия до Словения (25 евро) с посещение на пещерата ПОСТОЙНА - карстова пещерна система с дължина 20 570 метра и дълбочина 115 метра, намираща се на около 10 км от словенския град Постойна. Тя е най-дългата пещерна система в страната и една от най-значимите ѝ туристически дестинации. Предлага най-дългия туристически пещерен маршрут в света - 5,23 км. Отпътуване за столицата на Словения - Любляна и пешеходна разходка в центъра на града.

Връщане в хотела в курорта Цриквеница. Вечеря. Нощувка.

**Ден 7: Цриквеница – Опатия и Риека (по желание)**

Закуска. Свободно време за плаж или по желание екскурзия до Риека и Опатия (10 евро) - имперският град на Хърватия.

Сградите, градините, улиците - всичко в Опатия напомня на славните времена, когато благородниците на Австро-Унгарската империя са идвали тук, за да си почиват. Градът е едновременно модерен и запазил атмосферата на миналото си. Особено популярен е фестивалът, посветен на имперския блясък на Опатия, който се провежда всяка година в средата на месец юли.

Отпътуване друго бижу на Хърватия - Риека - само на 15 км. от Опатия, разположена на тънка ивица суша между морето и връх Учка. Градът е основан от римляните или дори по-рано. До началото на 20 век градът е по-известен с италианското си име Фиуме, което също означава река на италиански.

Стратегическо разположение на Риека като пристанище — входна врата към Средна Европа, го прави примамлива цел за много владетели и през вековете е имал доста често сменящи се управници - австрийци, французи, унгарци, италианци, чак до 1947 г., когато градът е върнат на Хърватия в рамките на бивша Югославия. Свободно време за разходка из главната улица.

Връщане в хотела в курорта Цриквеница. Вечеря. Нощувка.

**Ден 8: Цриквеница – София**

Закуска. Отпътуване за България. Пристигане вечерта.